KIRJALLINEN KYSYMYS E-3667/02 esittäjä(t): Emmanouil Bakopoulos (GUE/NGL) komissiolle. Ranskan merivoimien toimeenpanema Enalios Titan -säiliöaluksen karkotus.



Virallinen lehti nro 161 E , 10/07/2003 s. 0128 - 0129



KIRJALLINEN KYSYMYS E-3667/02 esittäjä(t): Emmanouil Bakopoulos (GUE/NGL) komissiolle (18. joulukuuta 2002) Aihe: Ranskan merivoimien toimeenpanema Enalios Titan -säiliöaluksen karkotus Joulukuun 3. päivänä 2002 Ranskan merivoimat karkottivat Maltan lipun alla kulkevan yksirunkoisen Enalios Titan -säiliöaluksen Ranskan yksinomaiseen lainkäyttövaltaan kuuluvalta 200 merimailin talousvyöhykkeeltä. Ennen karkottamistaan alus oli täydellä menestyksellä läpäissyt ranskalaisten viranomaisten suorittaman perinpohjaisen tarkastuksen. Lisäksi huomautettakoon, että alus on saanut korkeimman kuntoluokituksen (Condition assessment programme grade 1 rating) Den Norske Veritas -luokituslaitokselta, joka on IACS:n, IMO:n ja Euroopan komission tunnustaman elimen, jäsen. Lisäksi Ranskan merivoimien jäsenet pelottelivat ja uhkailivat aluksen kapteenia varoittaen, että ellei alus poistu Ranskan yksinomaiseen lainkäyttövaltaan kuuluvalta talousvyöhykkeeltä, seuraukset ovat hänen omalla vastuullaan ja riskillään, mitä tällä sitten tarkoitettiinkin. Tämä toimenpide on ennenkuulumaton ja rikkoo yhteisön lainsäädäntöä. Mihin toimiin komissio aikoo siis ryhtyä, jotta toimivaltaiset ranskalaisviranomaiset lakkaisivat rikkomasta yhteisön lainsäädäntöä? Loyola de Palacion komission puolesta antamayhteinen vastauskirjallisiin kysymyksiin E-3666/02 ja E-3667/02 (10. helmikuuta 2003) Komissio esitti 3. joulukuuta 2002 antamassaan tiedonannossa(1) olevansa huolissaan aluksista, jotka jo nyt välttelevät unionin satamia kiertääkseen tarkastukset, mutta jotka kuitenkin liikennöivät laajasti Euroopan rannikoilla myös jäsenvaltioiden aluevesillä ja talousvyöhykkeillä. Komissio on pyytänyt jäsenvaltioita toimimaan tässä asiassa koordinoidusta, jotta voidaan suunnitella erilaisia tapoja suojella rannikkovesiä sekä aluevesiä ja talousvyöhykkeitä laivoilta, jotka aiheuttavat uhan meriympäristölle. Jäsenvaltioiden on voitava puolustaa rannikkoaluettaan uhalta, jonka muodostavat selvästi vaatimusten vastaiset, suuren ympäristövaaran aiheuttavat alukset. Näin ollen komissio aikoo tehdä aloitteen kansainvälisen merioikeusyleissopimuksen tarkistamisesta, kuten se ilmoitti 3. joulukuuta 2002 antamassaan tiedonannossa. Liikenneneuvosto hyväksyi suunnitelmat yksimielisesti 6. joulukuuta 2002 pitämässään kokouksessa ja ilmoitti lisäksi haluavansa, että raskaita polttoöljyjä kuljettavien yksirunkoisten säiliöalusten pääsy unionin satamiin kielletään. Komissio antoikin 20. joulukuuta 2002 ehdotuksen Euroopan parlamentin ja neuvoston asetukseksi(2), jonka tarkoituksena on kieltää raskasöljyjen kuljettaminen yksirunkoisilla öljysäiliöaluksilla unionin satamista ja satamiin sekä lyhentää Erika I -paketin toimenpiteenä asetettua aikataulua yksirunkoisten öljysäiliöalusten poistamiseksi käytöstä. Komissio on pyytänyt parlamenttia ja neuvostoa käsittelemään asiakirjan kiireellisesti, jotta se voitaisiin hyväksyä liikenneneuvoston kokouksessa 27. maaliskuuta 2003. (1) KOM(2002) 681 lopullinen. (2) KOM(2002) 780.